stanford-oval/wikipedia huggingface dataset:
Steve Holland
Ura

Holland aloitti kitaransoiton 8-vuotiaana ja sai kaksi vuotta myöhemmin lahjaksi ensimmäisen kitaransa. Hänet innosti muusikoksi Jimi Hendrix ja varsin tämän kappale "Foxy Lady". 17-vuotiaana Holland muutti Jacksonvilleen, jossa tapasi Dave Hlubekin tämän silloisessa työpaikassa, soitinkaupassa. Samassa liikkeessä työskenteli myös tuleva The Allman Brothers Band -jäsen Dickey Betts.
Holland on mukana Molly Hatchetin viidellä ensimmäisellä studioalbumilla. Hän osallistui yhtyeen lukuisten kappaleiden säveltämiseen. Holland kuului Dave Hlubekin ja Duane Rolandin kanssa Molly Hatchetin alkuperäiseen kitaristikolmikkoon, joka oli yhdessä vuoteen 1984. Tuolloin Holland erosi yhtyeestä, joka oli Detroitissa esiintymässä Sammy Hagarin kanssa. Hollandin tilalle liittyi kosketinsoittaja John Galvin, jota hän itse pyysi ottamaan paikkansa.
Molly Hatchetista lähdettyään Holland ei ole toiminut aktiivisesti musiikkialalla. 1990-luvun lopussa hän soitti useiden vanhojen yhtyetovereidensa kanssa Dixie Jam Band -yhtyeessä. He esiintyivät muun muassa Molly Hatchet -solisti Danny Joe Brownille järjestetyssä tukikonsertissa heinäkuussa 1999. Vuonna 2003 Holland liittyi Southern Rock Allstarsiin, jossa soittivat ennestään Dave Hlubek ja Duane Roland. Hän on vieraillut useiden muidenkin southern rock -artistien keikoilla.
Vuonna 2005 Holland perusti entisten Molly Hatchet -yhtyetovereiden kanssa Gator Country -tribuuttiyhtyeen. Yhtyeessä olivat mukana Duane Roland, laulaja Jimmy Farrar, rumpali Bruce Crump ja basisti Riff West. Myös Dave Hlubek aikoi liittymään mukaan, mutta palasikin sen sijaan Molly Hatchetiin. Roland kuoli vuonna 2006, jonka jälkeen Hollandin kitaristikumppaneina Gator Countryssa toimivat Paul Chapman ja Linni Disse. Gator Country julkaisi singlen "Oh Atlanta" ja livealbumin. Yhtye lopetti toimintansa Westin ja Crumpin kuoltua vuosina 2014 ja 2015.
Tammikuussa 2005 Holland käynnisti projektin "Musicians with Medical Issues", joka tuki ja auttoi erinäisistä vammoista kärsiviä muusikkoja. Hän sai idean aikaisemmin kaaduttuaan ja saatuaan lantiomurtuman, joka leikattiin onnistuneesti marraskuussa 2004.
Holland selvisi aivohalvauksesta 2000-luvun alussa.  Hollandin kuolinsyytä ei ole kerrottu julkisuuteen mutta hänen terveytensä kerrotaan heikenneen jo jonkin aikaa.
Aiheesta muualla

Steve Holland, Discogs
Sándor Veress

Sándor Veress
Sándor Veress (1. helmikuuta 1907 Cluj Napoca – 4. maaliskuuta 1992 Bern) oli unkarilais-sveitsiläinen säveltäjä, etnomusikologi ja pianisti.
Veress opiskeli sävellystä Zoltán Kodályn johdolla ja viimeisteli pianonsoiton opintonsa Béla Bartókin johdolla. Hän toimi vuosina 1943–1949 Kodályn seuraajana Franz Lisztin musiikkiakatemian sävellysprofessorina. Etnomusikologina hän teki myös kansanmusiikin keräystyötä ja avusti Béla Bartókia Unkarin tiedeakatemiassa. Vuonna 1949 Veressille myönnettiin Kossuth-palkinto. Pian Veress kuitenkin siirtyi Sveitsiin koettuaan monien taiteilija- ja tieteilijäkollegoidensa tavoin Unkarin yhteiskunnallisten olojen muuttuneen sietämättömiksi. Säveltäjän ura voidaankin jakaa tämän ratkaisun perusteella Unkarin- ja Sveitsin-jaksoihin; ensin mainitulle tunnusomaista oli unkarilaisten kansanmusiikkivaikutteiden ja italialaiseen polyfoniseen laulutyyliin pohjautuvan kontrapunktisen rakentelun yhdistely. Maastamuuttonsa jälkeen Veress alkoi kasvavissa määrin omistautua musiikin luomiselle kaksitoistasäveljärjestelmän pohjalta.
Veressin Unkarissa viettämältä ajalta peräisin ovat muiden muassa baletti Térszili Katicza, viulukonsertto ja oratorio Szent Ágoston zsoltára az eretnekek ellen. Sveitsin-ajalta ovat peräisin muiden muassa konsertot, joissa soolosoittimina ovat piano, klarinetti, jousikvartetti ja kaksi pasuunaa. Veress sävelsi Sveitsissä myös runsaasti kamarimusiikkiteoksia, joihin kuuluvat sellosonaatti, pianotrio ja harvinaislaatuisille kokoonpanoille laaditut teokset. Vokaaliteosten joukossa ovat Elegie, joka on sävelletty soitinkokoonpanosäesteisesti Walther von der Vogelweiden runoon ja Glasklangespiel, joka on sävelletty suurelle kuorolle Hermann Hessen teksteihin.
Veress oli pitkään vakavasti sairas, mutta otti Sveitsin kansalaisuuden viimeisinä elinkuukausinaan. Hän jätti pedagogisella työllään jälkensä musiikkielämään molemmissa asuinmaissaan; hänen oppilaidensa joukossa olivat György Ligeti, György Kurtág, Lajos Vass, Heinz Holliger, Heinz Marti ja Jürg Wyttenbach.
Sándor Tarics

| Mitalit | Mitalit | Mitalit |  |
| --- | --- | --- | --- |
|  Sándor Tarics |  Sándor Tarics |  Sándor Tarics |  |
Maa:   Unkari
Miesten vesipallo
|  Olympialaiset  |  Olympialaiset  |  Olympialaiset  |  |
|  Kultaa | Berliini 1936 | vesipallo |  |
Sándor (Alex(ander)) Tarics (23. syyskuuta 1913 Budapest, Itävalta-Unkari, nyk. Unkari – 21. toukokuuta 2016 San Francisco, Yhdysvallat) oli unkarilainen vesipalloilija ja olympiavoittaja.
Tarics kuului Unkarin Berliinissä 1936 olympiakultaa voittaneeseen maajoukkueeseen. Hän pelasi alkulohkossa Unkarin 12–0-voittoon Maltasta päättyneessä ottelussa tehden neljä maalia.
Hän päätti kilpauransa vuonna 1939 ja asui vuodesta 1948 lähtien Yhdysvalloissa, jossa toimi rakennesuunnittelijana muun muassa Eero Saarisen suunnittelemalle Gateway Archille.
Tarics oli vanhin elossa ollut olympiavoittaja häntä tittelin haltijana edeltäneen pyöräilijä Attilio Pavesin kuoltua elokuussa 2011.
Unkarin olympiakomitea ilmoitti 21. toukokuuta 2016 Taricsin kuolleen San Franciscossa 102-vuotiaana.
Sándor Szokolay

Sándor Szokolay opettamassa duoa Wienissä
Sándor Szokolay (30. maaliskuuta 1931 Kunágota – 8. joulukuuta 2013 Sopron) oli unkarilainen säveltäjä.
Szokolay opiskeli sävellystä Ferenc Szabón ja Ferenc Farkasin johdolla Franz Liszt -musiikkiakatemiassa vuosina 1950–1957. Vuosina 1955–1961 hän työskenteli Unkarin radion toimituskunnassa, minkä jälkeen hän toimi vuosien ajan vapaana säveltäjänä. Vuodesta 1966 eläkkeelle jäämiseensä (1994) hän oli Franz Liszt -musiikkiakatemian professori. Hän työskenteli samalla Unkarin television musiikkilähetyksissä vuosina 1977–1988.
Szokolay saavutti 1950-luvun lopussa menestystä oratoriollaan A tűz márciusa. Vuonna 1966 hän sai oopperallaan Vérnász Kossuth-palkinnon. Hän sai lukuisia muitakin palkintoja, kuten kaksi Ferenc Erkel -palkintoa (1961, 1965) ja Kodály-palkinnon (1999). 1980-luvulta alkaen Szokolay alkoi omaksua kansanmusiikin ja gregoriaanisen laulun vaikutteita. Monien oopperoiden ja kuoroteosten ohella Szokolay sävelsi soittimellista musiikkia, kuten 1990-luvun lopulta peräisin olevat kolme sinfoniaa.
Supraventrikulaarinen takykardia

Supraventrikulaarinen takykardia (SVT) tarkoittaa nopealyöntisyyskohtausta. Sen synnyttävä rakenne sijaitsee sydämen eteisissä, eteis-kammiosolmukkeessa tai eteis-kammiorajassa.[lähde? ]
Syy ja oireet

Yleisin syy on kiertoaktivaatio esimerkiksi sydämen eteissä. Toinen mekanismi voi olla lisääntynyt automaatio sydämessä ennen kammiota. 1–3 ihmisellä tuhannesta on ylimääräinen oikorata eteisen ja kammion välillä eli Wolff–Parkinson–Whiten eli WPW-oireyhtymä. Diagnoosi tehdään EKG:llä.[lähde? ]
Oireena on nopea syke sydämessä; yleisemmin 140–220 lyöntiä minuutissa. Tähän voi liittyä heikotusta tai huimausta.[lähde? ]
Hoito

Usein auttaa vagussimulaatio eli esimerkiksi kasvojen pesu kylmällä vedellä. Myös kylmä suihku, veden juominen tai asettuminen selin makuulle voi lakkauttaa kohtauksen. Mikäli kohtaus ei mene itsestään ohi edellä mainittujen keinojen avulla, saatetaan tarvitaan lääkkeitä, kuten adenosiiniä, ja on suositeltavaa hankkiutua lääkärin vastaanotolle. Vaikeimmissa tapauksissa (oireita/kohtauksia ilmenee usein, ne kestävät vähintään viisi minuuttia kerrallaan jne.) voidaan tarvita sähköistä rytminsiirtoa. SVT voidaan hoitaa myös ablaatiossa. Tässä operaatiossa potilas on hereillä koko ajan, potilaan sydämeen mennään reisivaltimon kautta, niin sanottu noitahermo paikallistetaan ja poltetaan poikki. Toimenpide on kivuton.[lähde? ]
Aiheesta muualla

Hannu Parikka ja Markku Mäkijärvi, Eteisperäisten rytmihäiriöiden ablaatiohoito Duodecim 2005;121(11):1251-60
Syrjäntaka

Syrjäntaka voi tarkoittaa seuraavia paikkoja:
Syrjäntaka, kylä Padasjoella
Syrjäntaka, taajama entisessä Tuuloksen kunnassa nykyisessä Hämeenlinnassa
Syrjäntausta (Lammi), kylä entisessä Lammin kunnassa nykyisessä Hämeenlinnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Syrjäntaka”, voi hakea sivunnimihaulla, laajalla sivunnimihaulla tai tekstihaulla.
Suomennettu fantasiakirjallisuus

Suomennettu fantasiakirjallisuus nousi esiin muun suomennoskirjallisuuden tavoin 1800-luvun lopussa ja 1900-luvun alussa. Koska fantasiakirjallisuus on hyvin monimuotoista, monet varhaisista suomennetuista fantasiakirjoista voidaan lukea myös kauhu- tai tieteiskirjallisuudeksi tai lastenkirjallisuuden historian tai valtavirran kaunokirjallisuuden piiriin.
Sverre Årnes

Sverre Årnes (s. 1949) on norjalainen kirjailija. Hänen tuotantoonsa kuuluu muun muassa 16-osainen Vaterlandsjenta-kirjasarja. Yhteensä hän on kirjoittanut yli sata romaania, tuhansia novelleja ja useita sarjakuvia. Lisäksi hän on käsikirjoittanut ja ohjannut palkittuja lyhytelokuvia.
Sveitsinsaksa

| Sveitsinsaksa |
| --- | --- |
Oma nimi:  Schwyzertütsch, Schwyzerdütsch, Schwiizertüütsch murteesta riippuen
Tiedot
Alue:   Sveitsi
Puhujia:  yli 4 miljoonaa
Kirjaimisto:  latinalainen
Kielitieteellinen luokitus
Kielikunta:  indoeurooppalaiset kielet
Kieliryhmä:  germaaniset kielet länsigermaaniset kielet yläsaksa alemannimurteet
Kielikoodit
ISO 639-2:  gsw
ISO 639-3:  gsw
 Ohje 
Sveitsinsaksa (Schwyzertütsch tms.) viittaa Sveitsissä puhuttaviin saksan kielen yleiskielestä (Umgangssprache, Hochdeutsch) poikkeaviin alemannimurteisiin. Sveitsinsaksaa ensimmäisenä kielenä kotonaan käytti vuonna 2015 maan yli 15-vuotiaasta väestöstä hieman yli neljä miljoonaa eli 60 prosenttia.
Levinneisyys ja puhujat

Saksan kieli on yksi Sveitsin neljästä kansallisesta ja kolmesta virallisesta kielestä. Sveitsinsaksa on Sveitsissä puhuttu saksan kielen muoto. Kirjoitettuun yleiskieleen viitataan sanalla Umgangssprache.
Vuonna 2015 Sveitsissä vakituisesti asuvista yli 15-vuotiaista 60 prosenttia (eli hieman yli neljä miljoonaa) ilmoitti puhuvansa tavallisimmin kotonaan sveitsinsaksaa. 66 prosenttia käytti sitä pääasiallisena kielenään työ- tai opiskelupaikallaan.
Toisin kuin esimerkiksi joissain tapauksissa Suomessa, murteen puhumisen ei katsota liittyvän esimerkiksi henkilön koulutustasoon ja murretta käytetään yleisesti esimerkiksi radiossa ja televisiossa. Yleiskielellä tehdyt ohjelmat saattavat olla jopa murteellisia harvinaisempia. Sveitsinsaksaksi julkaistaan myös kirjallisuutta, ja sen katsotaan olevan tärkeä kielimuoto sveitsiläisen identiteetin kannalta. Joissakin yhteyksissä on tosin myös esitetty, että sveitsinsaksan käyttö yleiskielen kustannuksella saattaa eristää Sveitsiä muusta saksankielisestä maailmasta.
Piirteet

Sveitsinsaksa kuuluu alemannimurteisiin, ja se voidaan jakaa edelleen omiin alueellisiin murteisiinsa. Joitakin merkittävimpiä sveitsinsaksan murteita ovat Zürichin, Bernin ja Baselin murteet. Kokonaisuutena sveitsinsaksassa on merkittäviä eroja saksan yleiskieleen nähden, mutta kahden kielimuodon puhujat yleensä kuitenkin ymmärtävät toisiaan. Ymmärtämyksen aste voi tosin vaihdella murteittain.
Sveitsinsaksan sanastolle ovat tyypillisiä li-päätteiset diminutiivit, kuten esimerkiksi Päckli (rasia) ja Stückli (pala). Sveitsinsaksassa on myös lainasanoja Sveitsin kahdesta muusta virallisesta kielestä ranskasta ja italiasta. Lainasanoja ovat esimerkiksi Glace (jäätelö), Velo (polkupyörä) ja Bébé (vauva).
Ääntämyksessä sveitsinsaksa on säilyttänyt joitakin saksan yleiskielestä hävinneitä vanhoja vaikutteita. Sveitsinsaksa on säilyttänyt esimerkiksi keskiyläsaksan pitkät vokaalit, kun taas uusyläsaksan pitkät vokaalit ovat säilyneet diftongeina. Toinen sveitsinsaksan ääntämystä erottava tekijä on sananalkuinen k velaarisena hankausäänteenä, ja soinnillisten äänteiden b, d, g ja s ääntyminen soinnittomina.
Sveitsinsaksan kieliopissa on omia piirteitään. Toisin kuin saksan yleiskielessä, sveitsinsaksassa ei ole eroa datiivilla ja akkusatiivilla. Genetiivi ilmaistaan eri tavalla. Sanaa wo voidaan käyttää korvaamaan relatiivipronomini.
Sveitsin kielikartta. Saksankielinen alue vaaleanruskealla.
R5 (yhtye)

| R5 |
| --- | --- |
 R5 vuonna 2014. Vasemmalta oikealle: Ellington Ratliff, Rydel Lynch, Ross Lynch, Riker Lynch ja Rocky
Tiedot
Toiminnassa:  2009-
Tyylilaji:  pop rock
Kotipaikka:   Los Angeles, Kalifornia, Yhdysvallat
Laulukieli:  englanti
Jäsenet:  Ross Lynch Riker Lynch Rocky Lynch Rydel Lynch Ellington Ratliff
Levy-yhtiö:  Hollywood Records (2012–)
Infobox OKNimi-testi OK: 
R5 on yhdysvaltalainen pop-rock-yhtye, joka perustettiin Los Angelesissa 2009. Viisijäseniseen yhtyeseen kuuluu kolme veljeä, sisko ja perhetuttu; Ross, Rocky, Riker ja Rydel Lynch sekä Ellington Ratliff. Bändi on julkaissut kolme EP:tä: Ready, Set, Rock (2010), Loud (2013) ja Heart Made Up On You (2014). Kokopitkiä levyjä on ilmestynyt kaksi; Louder (2013) ja Sometime Last Night (2015).
Historia > 2008-2011: perustaminen ja Ready, Set, Rock

Neljä yhtyeen viidestä jäsenestä ovat Coloradon Denverin esikaupungissa Littletonissa syntyneistä ja kasvatetuista sisaruksista Rikerista, Rossista, Rockysta ja Rydelista. Sisarusryhmään kuuluu vielä nuorin veli Ryland (s. 17.4.1997), mutta hän ei ole mukana bändissä (sen sijaan hän toimii yleensä bändin lämppärinä DJ:nä). Coloradossa asuessaan Lynchit harrastivat musiikkia ja tanssia esittävän taiteen koulussa. Vapaa-ajallaan he tykkäsivät yleensä järjestää huvikseen erilaisia esityksiä ja konsertteja perheelle ja tutuilleen, maksuttaen heitä vähintään dollarin tai pari. He tykkäsivät esittää lauluja mm. Elvikseltä ja Grease-musikaalista. Nuorimmat sisaruksista olivat vain noin 4-5-vuotiaita. Esiintyminen on siis ollut heille tärkeä ja rakas osa elämää jo pienestä pitäen.
Vuonna 2007 sisaruksista vanhin Riker, halusi muuttaa 16-vuotiaana Los Angelesiin showbisneksen perässä. Vanhemmat Mark ja Stormie Lynch olivat Rikerin yksin lähtemistä vastaan, joten lopputuloksena koko perhe päätti muuttaa Californiaan pysyäkseen yhdessä. Los Angelesissa ollessaan lapset alkoivat käymään monissa koe-esiintymisissä ja esiintymään esimerkiksi TV-mainoksissa. Rocky alkoi kiinnostua kitaransoitosta ja opetteli sen itse YouTuben avulla. Lopulta hän opetti myös Rossia ja Rikeria soittamaan. Sisko Rydel aloitti lapsuudenharrastuksensa pianon uudelleen. Veljekset olivat osa So You Think You Can Dance-ohjelmassa kilpailutta tanssiryhmää The Rage Boyz Crew:tä. Myös Rydel tanssi ja toimi välillä myös tanssinopettajana lapsille.
Ellington Ratliffin nuoret tapasivat käydessään samalla tanssistudiolla. Orastavasta bändistä uupui silloin vielä rumpali, joten rumpuja soittava Ratliff oli täydellinen lisäys. Bändin nimi R5 oli ollut Lynchien mukana jo lapsuudesta asti, kun heidän vanhempansa kutsuivat sisarusporukkaa (Riker, Rydel, Rocky, Ross ja Ryland) sillä nimellä. Ellingtonin sukunimi Ratliff sopi kuvaan, joten hän on käyttänyt enemmän sitä nimeä julkisuudessa.
2009 bändi julkaisi ensimmäisen EP:nsä Ready, Set, Rockin ja alkoi ladata YouTubeen covereita tunnetuista pophiteistä ja omaa "sarjaansa" R5 TV:tä. Sarjassa kuvattiin bändin elämää kotivideoiden tyyliin ja lopulta se osoittautuikin ihan hyväksi väyläksi ihmisten tietoisuuteen, sillä nykyään videoilla on yhteensä jo yli 5 miljoonaa katselukertaa.
Samoihin aikoihin lukuisat koe-esiintymiset alkoivat tuottaa tulosta, kun Riker roolitettiin suosittuun TV-sarja Gleehen Jeff the Warbleriksi ja Ross päärooliin Austiniksi Disney Channelin uutuussarjaan Austin&Allyyn.
Historia > 2012-2014: Loud ja Louder

Huhtikuussa 2012 R5 ilmoitti solmineensa levytyssopimuksen Hollywood Recordsin kanssa ja alkoi valmistella uutta EP:tään Loudia. He alkoivat keikkailla pienissä tapahtumissa Californian alueella. Loud julkaistiin alkuvuodesta 2013, sisältäen 4 kappaletta: ensisingle Loud, Fallin' For You, I Want U Bad ja Here Comes Forever. Se antoi vähän esimakua syyskuussa 2013 Yhdysvalloissa julkaistulle kokopitkälle esikoisalbumille Louderille. Musiikkivideo ensimmäiselle singlelle Loudille julkaistiin helmikuussa 2013 pian EP:n ilmestymisen jälkeen. Seuraava musiikkivideon saanut single levyltä oli Pass Me By ja vielä viimeinen (I Can't) Forget About You.
Ross nappasi pääroolin Disney Channelin 2013 ilmestyneestä uutuusmusikaalista Teen Beach Moviesta niittäneensä ensin paljon positiivista huomiota Austinin roolissa Disneylla. Koko illan elokuva sai paljon suosiota.
Keikkailtuaan 2013 jo ympäri Yhdysvaltoja Loud- ja Dancing Out My Pants-kiertueillaan R5 ilmoitti loppuvuodesta 2013 lähtevänsä maailmankiertueelle. Euroopassa he konsertoivat Puolassa, Norjassa, Ruotsissa, Tanskassa, Saksassa, Alankomaissa, Belgiassa, Italiassa, Espanjassa , Ranskassa, Englannissa ja Irlannissa poiketen myös Israelissa. Monet esityksistä olivat loppuunmyytyjä, joka oli historiallista, sillä bändi ei ollut julkaissut vielä yhtään levyä kansainvälisille markkinoille saatavaksi. Bändi kommentoi asian olevan täysin sosiaalisen median ansiota, sillä he ovat tavoittaneet siellä suuren osan yleisöstään. Louder ilmestyi viimein kansainvälisestikin huhtikuussa 2014. Kolmas EP nimeltään Heart Made Up on You, julkaistiin 22.7.2014. Se sisältää kappaleet "Heart Made Up On You," "Things Are Looking Up," "Easy Love," ja "Stay With Me." Musiikkivideo Heart Made Up on You:lle ilmestyi 1.8.2014.
Historia > 2015-nykyhetki: Sometime Last Night

Loppuvuodesta 2014 R5 ehti julkaista vielä yhden kappaleen Smile, joka oli ensimmäinen single heidän 2015 ilmestyvältä albumiltaan. Riker paljasti uuden albumin olevan tekeillä ja siitä tulevan "aikuisemman" kuuloinen.
Riker osallistui keväällä 2015 mukaan Amerikan versioon ohjelmasta Tanssii Tähtien Kanssa, Dancing With The Stars. Parinaan hänellä oli tanssija Allison Holker. He sijoittuivat kilpailussa hopeasijalle.
R5 julkaisi keväällä 2015 dokumenttielokuvan All Day, All Night, jota esitettiin vain harvoissa ja valituissa elokuvateattereissa Yhdysvalloissa. Elokuvassa käytiin läpi bändin matkaa, historiaa ja nykyhetkeä. Elokuvassa paljastettiin myös bändin jäsenten Rydelin ja Ellingtonin seurustelusuhde (fanien nimitys Rydellington), jota oltiin kyllä jo epäilty pitkään fanien keskuudessa. Elokuviin paikan päälle pääsemättömien onneksi yhtye julkaisi koko elokuvan osissa heidän YouTube-kanavallaan.
Tulevan albumin, Sometime Last Nightin, toinen single Let's Not Be Alone Tonight ja sen musiikkivideo ilmestyivät alkukesästä. Kolmas single All Night ilmestyi pari viikkoa ennen albumin julkaisua ja musiikkivideo sille kaksi päivää ennen albumin ulostuloa. R5:n toinen pitkäsoitto Sometime Last Night ilmestyi maailmanlaajuisesti 10.7.2015.
Jäsenet

Ross Lynch (29.12.1995) - laulu, kitara
Riker Lynch (8.11.1991) - laulu, basso
Rocky Lynch (1.11.1994) - laulu, kitara
Rydel Lynch (9.8.1993) - laulu, kosketinsoittimet
Ellington Ratliff (14.4.1993) - laulu, rummut
Diskografia > Studioalbumit

Louder (2013)
Sometime Last Night (2015)
Diskografia > EP-levyt

Ready, Set, Rock (2010)
Loud (2013)
Heart Made Up On You (2014)
Diskografia > Singlet

| Nimi | Julkaisupäivä | Albumi | Huomioita |
| --- | --- | --- | --- |
| Loud | 19.2.2013 | Loud (EP), Louder |  |
| Pass Me By | 16.8.2013 | Louder |  |
| (I Can't) Forget About You | 25.12.2013 | Louder | Kappale julkaistu 24.9.2013 |
| One Last Dance | 29.5.2014 | Louder | Kappale julkaistu 24.9.2013 |
| Heart Made Up On You | 22.7.2014 | Heart Made Up On you (EP) |  |
| Smile | 16.11.2014 | Sometime Last Night |  |
| Let's Not Be Alone Tonight | 16.2.2015 | Sometime Last Night |  |
| All Night | 2.6.2015 | Sometime Last Night |  |
| Dark Side | 10.3.2016 | Sometime Last Night | Kappale julkaistu 10.7.2015 |
Kiertueet

| Nimi | Vuosi |
| --- | --- |
West Coast Tour: 2012
East Coast Tour: 2012
3M Tour: 2012
Loud Tour: 2013
Dancing Out My Pants Tour: 2013
Louder World Tour: 2013-2014
Live On Tour: 2014
Sometime Last Night Tour: 2015-2016
Yksityinen elämä > Seurustelusuhteet > Rydel Lynch & Ellington Ratliff

Yhtyeen jäsenet Ellington ja Rydel alkoivat seurustelemaan 2. syyskuuta 2013, pitäen suhteensa salassa faneilta 16. huhtikuuta 2015 asti. He myös yrittivät salata suhteensa Rydelin perheeltä, mutta salaisuus paljastui Rydelin pikkuveljelle Ryland Lynchille ensimmäisen viikon aikana. Myöhemmin saman viikon aikana salaisuus paljastui myös muille Lynchin perheenjäsenille.
Yksityinen elämä > Seurustelusuhteet > Ross Lynch & Courtney Eaton

Ross ja australialainen malli ja näyttelijä Courtney Eaton ovat seurustelleet vuoden 2015 alusta lähtien. Eaton on syntynyt 6. tammikuuta 1996 ja näyttelee elokuvassa Mad Max: Fury Road Cheedo the Fragilea.
Yksityinen elämä > Seurustelusuhteet > Riker Lynch & Savannah Latimer

Riker ja Savannah tunsivat toisensa jo nuorena. Latimer on syntynyt 1. huhtikuuta 1996 ja hän opettaa joogaa ja on myös tanssija.
Yksityinen elämä > Seurustelusuhteet > Rocky Lynch & Alexa Dowd (2013-2015)

Rocky ja Alexa seurustelivat vuodesta 2013, mutta erosivat luultavimmin vuoden 2015 alussa. Dowd esiintyi yhtyeen musiikkivideoissa kappaleille Loud ja Things Are Looking Up. Hän on syntynyt 17. maaliskuuta 1993, ja on ammatiltaan tanssija.
Rocky, Ross ja Riker 2011
Rumpali Ellington Ratliff ja bändin logo vuonna 2013
Sählyn Suomen-mestaruuskilpailut

Sählyn Suomen-mestaruuskilpailut eli Sählyn SM on vuosittain järjestettävä sählyturnaus. Se järjestettiin ensimmäisen kerran Helsingissä 6. kesäkuuta 2009. Joukkueita ilmoittautui mukaan 263 kappaletta.
IBK Reino on voittanut miesten sarjan neljä kertaa (2009-2012) ja VKTP on voittanut sekä miesten, että naisten sarjoissa kolmesti (2009, 2011, 2013).
Joukkueet jakautuivat vuonna 2009 seuraavasti sarjojen kesken:
Miehet (156 joukkuetta)
Naiset (12 joukkuetta)
Yritykset (18 joukkuetta)
Miehet M35 (10 joukkuetta)
Seka (23 joukkuetta)
Tytöt 6 (joukkuetta)
Pojat 93 (20 joukkuetta)
Pojat 97 (18 joukkuetta)
Säännöt

Joukkueessa saa olla enintään kuusi kenttäpelaajaa. Kentällä on samanaikaisesti kummaltakin joukkueelta kolme pelaajaa. Maalit tehdään pieniin maaleihin, joissa ei ole maalivahteja. Peliaika on 1x12 minuuttia. Mikäli pelaajaa rikkoo vastustajaa, tulee tästä joko vapaalyönti tai rangaistuslaukaus. Rangaistuslaukaukset suoritetaan puolestäkentästä tyhjään maaliin (ei saattaen).
Säiejuurekkaat

| Säiejuurekkaat |
| --- | --- |
 Valkoviirujuurekas (Rhodocollybia butyracea)
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Agaricales
Heimo::  Omphalotaceae
Suku::  Säiejuurekkaat Rhodocollybia  Singer
Infobox OKNimi-testi OK: 
Säiejuurekkaat (Rhodocollybia) on sienisuku, johon kuuluu 4 Suomessa esiintyvää lajia. Jotkin lajeista ovat ruokasieniä, kuten valkoviirujuurekas. Säiejuurekkaita kasvaa elokuusta jopa alkutalveen saakka.
Suomessa esiintyvät lajit ja muodot

Valkoviirujuurekas (Rhodocollybia butyracea)
Vaaleampi värimuoto Harmaajuurekas (Rhodocollybia butyracea f. asema)
Sappijuurekas (Rhodocollybia fodiens)
Rusotäpläjuurekas (Rhodocollybia maculata)
Kierrejalkajuurekas (Rhodocollybia prolixa)
Suspyre

| Suspyre |
| --- | --- |

Tiedot
Toiminnassa:  2001–
Tyylilaji:  progressiivinen metalli, sinfoninen metalli
Kotipaikka:   Flemington, New Jersey, Yhdysvallat
Laulukieli:  englanti
Jäsenet:  Clay Barton, laulu   Andrew Distabile, basso   Gregg Rossetti, kitara, saksofoni   April Sese, kosketinsoittimet   Rich Skibinsky, kitara  
Levy-yhtiö:  Sensory Records   Nightmare Records  
Aiheesta muualla
suspyre.com
Suspyre on vuonna 2001 perustettu progressiivista metallia soittava yhtye New Jerseyn osavaltiosta Yhdysvalloista. Yhtye sekoittaa musiikissaan erilaisia vaikutteita aina progressiivisesta rockista ja sinfonisesta metallista jazziin ja klassiseen musiikkiin .